EELNÕU

NARVA  LINNAVALITSUS

KORRALDUS

Narva                                                                                                              ………..2007 nr…….

Ilutulestike korraldamine

Hansa Ilutulestikud OÜ poolt

1. Asjaolud ja menetluse käik
Narva Linnavalitsuse Kultuuriosakonda laekus taotlus ilutulestike korraldamise kohta. Need toimuvad Narva Kindluse territooriumil Sata OÜ tellimusel, üks neist toimub 07.07.2007.a. ajavahemikus 23.00-23.15 kestusega ca 10 minutit ja teine toimub 04.08.2007.a. ajavahemikus 23.00-23.15 kestusega ca 10 minutit. Ilutulestike korraldaja on firma Hansa Ilutulestikud OÜ, pürotehnika käitleja ja kasutaja registreeringu number on PTK000009. Kohalikud politsei ja päästeameti asutused on 28.06.2007.a. kavandatavatest üritustest teavitatud.
2.Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis ei kuulu volikogu pädevusse, Narva Linnavolikogu 29.10.1997 määrusega nr 25/17 kinnitatud “Avaliku korra eeskirja” punktile 1.3 avalike ürituste (spordivõistlused, vabaõhukontserdid, laadad jms) korraldamist reguleeritakse Narva linna õigusaktidega.
Vastavalt Lõhkematerjaliseaduse § 59 lõikele 1 avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba; Lõhkematerjaliseaduse § 60 lõikele 1 ilutulestikku korraldada sooviv isik esitab ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3. Otsus

3.1 Lubada Hansa Ilutulestikud OÜ-l korraldada ilutulestik 07.07.2007.a. Narva Kindluse territooriumil ajavahemikus 23.00-23.15 kestusega ca 10 minutit.
3.2 Lubada Hansa Ilutulestikud OÜ-l korraldada ilutulestik 04.08.2007.a. Narva Kindluse territooriumil ajavahemikus 23.00-23.15 kestusega ca 10 minutit.
4. Korralduse vaidlustamine

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

5. Rakendussätted

Käesolev korraldus jõustub seadusega  sätestatud korras.

Tarmo Tammiste

Linnapea                                                                    Ants Liimets

                                                                                   Linnasekretär

